CELEX: C2005/271/14
Language: et
Date: 2005-10-29 00:00:00
Title: Euroopa Kohtu (teine koda) 8. septembri 2005. aasta otsus kohtuasjas C-129/04 (Conseil d'État' eelotsusetaotlus): Espace Trianon SA, Société wallone de location-financement SA (Sofibail) versus Office communautaire et régional de la formation professionnelle et de l'emploi (Riigihankelepingud — Direktiiv 89/665/EMÜ — Riigihankelepingute sõlmimist puudutav otsuste läbivaatamise kord — Isikud, kellele otsuste läbivaatamise menetlus peab olema võimaldatud — Ajutine ühendus pakkujana — Ajutise ühenduse liikmetele kehtestatud keeld taotleda kaebuse individuaalset läbivaatamist — Mõiste “huvi riigihankelepingu sõlmimiseks”)

29.10.2005   
            
            
               ET
            
            
               Euroopa Liidu Teataja
            
            
               C 271/8
            
         
      EUROOPA KOHTU
   
   (teine koda)
   8. septembri 2005. aasta otsus
   kohtuasjas C-129/04 (Conseil d'État' eelotsusetaotlus): Espace Trianon SA, Société wallone de location-financement SA (Sofibail) versus Office communautaire et régional de la formation professionnelle et de l'emploi (1)
   
   (Riigihankelepingud - Direktiiv 89/665/EMÜ - Riigihankelepingute sõlmimist puudutav otsuste läbivaatamise kord - Isikud, kellele otsuste läbivaatamise menetlus peab olema võimaldatud - Ajutine ühendus pakkujana - Ajutise ühenduse liikmetele kehtestatud keeld taotleda kaebuse individuaalset läbivaatamist - Mõiste “huvi riigihankelepingu sõlmimiseks”)
   (2005/C 271/14)
   Kohtumenetluse keel: prantsuse
   Kohtuasjas C-129/04, mille esemeks on Euroopa Kohtule EÜ artikli 234 alusel Conseil d'État (Belgia) 25. veebruari 2004. aasta otsusega esitatud eelotsusetaotlus, mis saabus Euroopa Kohtusse 9. märtsil 2004, menetluses Espace Trianon SA, Société wallone de location-financement SA (Sofibail) v. Office communautaire et régional de la formation professionnelle et de l'emploi, tegi Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann (ettekandja), R. Schintgen, G. Arestis ja J. Klučka; kohtujurist C. Stix-Hackl, kohtusekretär ametnik K. Sztranc, 8. septembril 2005 otsuse, mille resolutiivosa on järgmine:
   
               1.
            
            
               Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta, mida on muudetud nõukogu 18. juuni 1992. aasta direktiiviga 92/50/EMÜ, millega kooskõlastatakse riiklike teenuslepingute sõlmimise kord, artiklit 1 tuleb tõlgendada nii, et sellega ei ole vastuolus see, kui siseriikliku õiguse kohaselt juhul, kui ajutine ühendus, mis ei ole juriidiline isik, osales just sellisena riigihanke pakkumismenetluses ja temaga lepingut ei sõlmitud, siis saavad ühenduse liikmed riigihankelepingu sõlmimise otsuse vastu esitada hagi vaid koos ning mitte ühenduse liikmed individuaalselt.
            
         
               2.
            
            
               Sama kehtib juhul, mil niisuguse ajutise ühenduse liikmed hagevad koos, kuid ühe liikme hagi tunnistatakse vastuvõetamatuks.
            
         
      (1)  ELT C 106, 30.4.2004.